钦定古今图书集成/明伦汇编/氏族典/第042卷 > 《廖用贤尚友录》 > 祁宰〈子公史〉
## 钦定古今图书集成/明伦汇编/氏族典/第042卷 > 《廖用贤尚友录》 > 祁宰〈子公史〉

按《金史祁宰传》：“宰字彦辅，江淮人。宋季以医术补官，
王师破汴得之。后隶太医，累迁中奉大夫、太医使，数被赏赉，常感激欲自效。海陵将伐宋，宰即上疏谏，言
甚激切。海陵怒，命戮于市，籍其家产。明年，世宗即位
于辽东。四年，诏赠资政大夫，复其田宅。章宗即位，诏
访其子忠勇校尉、平定州酒监公史，擢尚药局都监。”
泰和初，诏定功臣谥，特赐谥“忠毅。”